จากคำถามก่อนหน้าที่ไปตรวจ HIV (CMIA) มาครับ จริงๆตรวจหลังเสี่ยง 15 วันครับ ผลเป็นลบ เเต่คุณให้ยา TEEVIR มาทานครับ ทานไป 8 วัน ปรากฏว่าผื่นแดงขึ้นเยอะมากครับ กลับไปหาคุณ คุณให้หยุดยาครับ เเล้วรอตรวจเลือด 1 เดือน ต่อไป อยากสอบถามคุณครับว่าผื่นแดง(เหมือนผื่นลมพิษ) ที่ขึ้นจะหายไปไหมครับ ใช้เวลาสักกี่วันครับ และ จะทิ้งรอยดำไว้ไหมครับ
สวัสดีค่ะ ยา Teevir ป็นยาต้านไวรัสเอชไอวีสูตรผสมที่ประกอบด้วยตัวยา 3 ชนิดคือ Efavirenz, Emtricitabine, และยา Tenofovir Disoproxil Fumarateผลข้างเคียงที่อาจพบได้ ได้แก่- อาการทางระบบประสาท เช่น นอนไม่หลับ ฝันร้าย ประสาทหลอน ซึมเศร้า มีความคิดอยากฆ่าตัวตาย ง่วงซึม วิงเวียนศีรษะ เดินเซ เป็นต้น ซึ่งเป็นผลจากยา efavirenz- ผลต่อกระดูก เช่น มวลกระดูกลดลง หรือภาวะกระดูกน่วม ซึ่งเป็นผลจากยา tenofovir disoproxil fumarate- การย้ายที่ของไขมัน (fat redistribution) เช่น อ้วนลงพุง มีหนอกคอ- พิษต่อตับและไต เช่น ตับอักเสบ ตับวาย ไตวายเฉียบพลัน- ภาวะเลือดเป็นกรดจากกรดแลคติกในเลือดสูง (Lactic Acidosis)- ผื่น (rash) โดยพบได้ตั้งแต่ผื่นผิวหนังระดับเบาหรือปานกลาง ไปจนถึงอาการทางผิวหนังที่รุนแรงจนถึงแก่ชีวิต เช่น Stevens-Johnson syndrome) ซึ่งอาจเกิดจากการได้รับยา efavirenzดังนั้น หากทานแล้วเกิดผื่นแดงขึ้นทั่วร่างกาย ก็น่าจะเป็นผลข้างเคียงที่เกิดจากยาค่ะ ซึ่งหากแพทย์ได้ให้หยุดทานยาแล้ว ผื่นก็น่าจะค่อยๆ ลดลงจนหายไปเองค่ะ ซึ่งน่าจะหายไปภายในไม่เกิน 1 สัปดาห์ หากไม่ได้มีเกิดจากสาเหตุอื่นๆ ร่วมด้วย รวมถึงไม่ได้มีการไปแกะ เกาผื่นส่วนการเกิดรอยดำตามหลังการเกิดผื่นนั้น อาจมีโอกาสเกิดขึ้นได้ เรียกว่าเป็น post-inflammatory hyperpigmentation คือผิวหนังบริเวณจุดนั้นมีการผลิตเม็ดสีเพิ่มขึ้น ตามหลังการอักเสบของผิวหนัง แต่ในที่สุดแล้ว รอยดำก็จะค่อยๆ จางลงจนหายไปได้เองค่ะ เพียงแต่อาจใช้เวลานานหลายสัปดาห์หรือหลายเดือนได้ค่ะ